Մեզ հետ զրույցում Եվրոպացի վերլուծաբան Լոռ Դելքուրն ասաց, որ ՀՀ-ում տեղի ու­նեցած փոփոխություններից հետո, հասկա­նալիորեն, ՀՀ նոր իշխանություններն անցել են աշխատանքային ռեժիմի, ինչը ողջունելի է։ Ըստ նրա, կողմերը ծանոթանում են միմ­յանց հետ։ Դելքուրի խոսքով՝ ԵՄ-ի համար հե­տաքրքրական է, թե ինչպես է պատկերացնում ՀՀ-ԵՄ հարաբերությունների ապագան ՀՀ նոր իշխանությունը, ինչ արտաքին քաղաքական առաջնահերթությոլններ ունի, որոնք դեռ անորոշ են։ «Միևնույն ժամանակ՝ ԵՄ-ն չունի գերագնահատված սպասելիքներ, որ Հայաս­տանը փոխելու է իր կողմնորոշումը դեպի Արևմուտք։ Պարզապես հետաքրքիր է, թե ինչ նրբերանգներ կարող են փոխվել։ Կարծում եմ՛ այս փուլը մի որոշ ժամանակ կշարունակ­վի, սակայն այս ընթացքում կիրականացվեն այն ծրագրերը, որոնք ներառված են ՀՀ-ԵՄ հարաբերությունների առաջիկա պլաններում, այսինքն՝ խոսքը համաձայնագրի մասին է։ Մյուս հանգրվանների ապագան կախված է համաձայնագրից և ՀՀ նոր իշխանություննե­րի քաղաքական կամքից»,- ասաց Դելքուրը։ Վերջինիս համոզմամբ՝ ՀՀ նորանշանակ նա­խարարին Բրյուսելում համապատասխան ու­ղերձներ կփոխանցեն այդ մասին։